Herefoss

Herefoss er en tidligere kommune i Aust-Agder, og et sted i dagens Birkenes kommune. Det ligger ved Herefossfjorden i Tovdalselva, og har navn etter en foss i elva. Området består av tettstedene Herefoss og Søre Herefoss. 

Herefoss kommune ble slått sammen med Birkenes og Vegusdal i 1967. Navnet er dokumentert første gang i 1487, i formen Hegrafoss. I 1900 bodde det 610 personer i Herefoss, fordelt på 67 gårder.

Herefoss var i eldre tider sete for embetsmenn i distriktet. Futene holdt til her fra 1680 til 1820 og sorenskriverne fra 1724 til 1852. Herefoss ble opprettet som eget prestegjeld i 1875. 

Herefoss kirke ble vigslet av biskop Jacob von der Lippe i 1865.

Herefoss stasjon på Sørlandsbanen ble åpnet 22. juni 1938. Den ligger 306 km fra Oslo. Stasjonen ble nedlagt i 1989, men stasjonsbygningen står fremdeles.

Eksterne lenker
 Historiske arkiv etter Herefoss kommune oppbevart på Aust-Agder museum og arkiv

Kategori:Tidligere kommuner i Aust-Agder
Kategori:Birkenes' historie
Kategori:Norske kommuner etablert i 1838
Kategori:Kommuner opphørt i 1967
Kategori:Bosetninger i Birkenes